CELEX: C2004/094/48
Language: fi
Date: 2004-04-17 00:00:00
Title: Asia C-70/04: Sveitsin valaliiton 16.2.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/22
            
         Sveitsin valaliiton 16.2.2004 Euroopan yhteisöjen komissiota vastaan nostama kanne
   (Asia C-70/04)
   (2004/C 94/48)
   Sveitsin valaliitto on nostanut 1.2.2004 Euroopan yhteisöjen tuomioistuimessa kanteen Euroopan yhteisöjen komissiota vastaan. Kantajan asiamiehet ovat asianajajat Simon Hirsbrunner ja Ulrich Soltész, asianajotoimisto Gleiss Lutz, Rue Guimard 7, B-1040 Bryssel.
   Kantaja vaatii, että yhteisöjen tuomioistuin:
   
               1.
            
            
               toteaa EY 231 artiklan 1 kohdan mukaisesti, että komission 5.12.2003 tekemä päätös (Asia TREN/AMA/11/03 — Zürichin lentoaseman lähestymismenettelyjä koskevat Saksan liittotasavallan toimenpiteet) on mitätön (1)
               
            
         
               2.
            
            
               velvoittaa yhteisöjen tuomioistuimen työjärjestyksen 69 artiklan 2 kohdan mukaisesti komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan komission riidanalainen päätös on todettava mitättömäksi seuraavista syistä:
   Komissio on 5.12.2003 tekemässään päätöksessä lähtenyt virheellisesti siitä olettamasta, että Euroopan yhteisön ja Sveitsin valaliiton 21.6.1999 tekemässä sopimuksessa lentoliikenteestä määrätään pelkästään liikenneoikeuksien vaihdosta. Lisäksi sopimuksella määrätään lentoliikenteen sisämarkkinoiden ulottamisesta Sveitsin valaliittoon sillä seurauksella, että Sveitsin valaliiton ja Euroopan unionin lentoyhtiöillä on yhtäläinen oikeus päästä markkinoille. Tämä merkitsee erityisesti myös sitä, että Sveitsin valaliitto ja sopimuksen soveltamisalaan kuuluvat sveitsiläiset lentoyhtiöt voivat vedota palvelujen tarjoamisen vapauteen lentoliikenteen alalla.
   Komissio oli väärässä, kun se katsoi, ettei palvelujen tarjoamisen vapautta ollut loukattu. Komission päätös on Zweihundertdreizehnte Durchführungsverordung zur Lutverkehrs-Ordnung der Bundesrepublik Deutschland in die Dienstleistungsfreiheit der Fluggesellschaft Swiss International Air Linesin (Saksan liittotasavallan lentoliikennesäännöstön 213. täytäntöönpanomääräys Swiss International Air Linesin palvelujen tarjoamisen vapaudesta) vastainen, koska se estää lentojen toteuttamista Zürichin lentokentälle ja lentokentältä.
   Komissio väitti virheellisesti, ettei sveitsiläisten lentoyhtiöiden syrjintä johtunut 213. täytäntöönpanomääräyksestä. Sveitsiläiselle lentoyhtiölle Swiss International Air Lines (jäljempänä SWISS) on aiheutunut kilpailuhaitta, koska sille asetetaan keskuslentoasemansa Zürichin lentoaseman käytön osalta tiukempia rajoituksia kuin sen kilpailijalle Lufthansalle asetetaan keskuslentoasemansa Frankfurt-am-Mainin ja Münchenin käytön osalta. Määräys vaikutti SWISSiin enemmän kuin muihin Zürichiin lentäviin lentoyhtiöihin, koska se on ”kotilentoyhtiö” (”home carrier”) ja Zürichin lentoliikennekeskuksen hallinnoija, ja tämän vuoksi Zürichin lentoaseman toiminnan rajoitukset vaikuttavat siihen erityisen haitallisesti. Lisäksi Saksan toimenpiteet syrjivät UNIQUE Flughafen Zürich AG:n hallinnoimaa kansainvälistä lentoasemaa verrattuna vastaaviin saksalaisiin lentoasemiin, joihin ei sovelleta tai ei voida soveltaa samankaltaisia huomattavia lentorajoituksia.
   Toisin kuin komissio katsoo, näitä rajoituksia on arvioitava suhteellisuusperiaatteen valossa. Suhteellisuusperiaatetta käytetään lentoliikennesopimuksen yhteydessä. Saksan 213. täytäntöönpanomääräys loukkaa sitä. Kyseinen määräys perustuu yleiseen etuun, joka ei ole pakottava, ja sen sisältämät rajoitukset eivät ole tarpeellisia eivätkä asianmukaisia. Saksan liittotasavalta voi, toisin kuin komissio katsoo, käyttää muita keinoja tavoitteeseensa pääsemiseksi.
   Komissio oli väärässä, kun se katsoi, ettei lojaalia yhteistyötä koskevaa velvollisuutta ollut laiminlyöty.
   Lisäksi komissio loukkasi menettelyn aikana oikeutta tulla kuulluksi. Komissio lähti liikkeelle ennakko-oletusten pohjalta eikä tutkinut Sveitsin valaliiton väitteitä ennakkoluulottomasti eikä selvittänyt asian tosiseikkoja. Tällöin loukattiin oikeudenmukaisuuden periaatetta. Päätöksen perustelut eivät täytä lainkäytölle asetettuja edellytyksiä.
   
      (1)  EUVL L 4, 8.1.2004, s. 13.